Πίτερ Μέλενερ

Ο Πίτερ Μέλενερ (φλαμανδικά: Pieter Meulener ή Peter MeulenaerΠαραλλαγές του ονόματός του: Pieter Meulenaer, Peeter Meulenaer, Peter Meulener, Peter Molenaer, Pieter Molenaer, Αμβέρσα, βαπτ. 18 Φεβρουαρίου 1602 – Αμβέρσα, 27 Νοεμβρίου 1654) ήταν κορυφαίος Φλαμανδός ζωγράφος σκηνών μάχης των μέσων του 17ου αιώνα. Ζωγράφισε, επίσης, τοπία με σκηνές καθημερινότητας.Pieter Meulener, Soldiers attacking a coach with travellers  at Jean Moust

Βιογραφία
Ο Πίτερ Μέλενερ γεννήθηκε στην Αμβέρσα όπου και βαπτίστηκε στις 18 Φεβρουαρίου 1602. Υποθέτουμε ότι εκπαιδεύτηκε από τον πατέρα του Γιαν ντε Μελενάιρ, ο οποίος ήταν γιος του Φλαμανδού ζωγράφου της Αναγέννησης Κορνέλις Μόλενερ. Ο Γιαν είχε γίνει μέλος στη Συντεχνία του Αγίου Λουκά της Αμβέρσας το 1598 και απεβίωσε το 1645. Ο Πίτερ έγινε μέλος της Συντεχνίας το 1631 ως  "wijnmeester", δηλ. ως γιος ή αδελφός κάποιου που ήταν ήδη μέλος της Συντεχνίας. Πιθανότατα το ίδιο έτος νυμφεύτηκε.

Καθώς δεν έχουν ακόμη βρεθεί έργα με παλαιότερη χρονολόγηση, είναι πιθανόν να ξεκίνησε βοηθώντας τον πατέρα του στο εργαστήριό του. Ξεκίνησε το δικό του από το 1642 ως τον θάνατό του στην Αμβέρσα το 1654.Pieter Meulener στο Ολλανδικό Ίδρυμα Ιστορίας της Τέχνης 

Έργο
Γενικά
Απέκτησε σημαντική φήμη ως ζωγράφος απεικόνισης μαχών, αλλά ήταν γνωστός και για τα τοπία του. Τα έργα του είναι συνήθως χρονολογημένα και φέρουν την υπογραφή "P.MEVLENER". Ευκαιριακά χρησιμοποιούσε το μονόγραμμα "ΡΜ" σε λιγκατούρα με το Ρ στο κέντρο και πάνω από το Μ. Έργα με αυτό το μονόγραμμα είχαν επί μακρόν θεωρηθεί ως δημιουργημένα από τον Πίτερ ντε Μολάιν (Pieter de Molijn).

Έργα του βρίσκονται σε κορυφαία μουσεία ανά τον κόσμο, όπως το Μουσείο Πράδο, το Μουσείο Ερμιτάζ, το Ρέικσμουζεουμ και το Μουσείο του Λούβρου.

Σκηνές μάχης
Στις σκηνές μάχης απεικονίζει αψιμαχίες ιππικού, επιθέσεις σε στρατιωτικές φάλαγγες και σε ταξιδιώτες, παρουσιάζοντας τα θέματα αυτά από τη φλαμανδική πλευρά κατά τον Ογδοηκονταετούς Πολέμου και του Τριακονταετούς Πολέμου.Walter Kalina, Der Dreißigjährige Krieg in der bildenden Kunst. Thesis, University of Vienna, 2001, p. 153  Αγαπημένο του θέμα ήταν οι συμπλοκές εφίππων και ο συνήθης τρόπος απεικόνισής τους ήταν να τοποθετεί μια πυκνή αψιμαχία σε συγκεκριμένη περιοχή της σύνθεσης. Ενώ κάποιοι Φλαμανδοί καλλιτέχνες, όπως ο Πίτερ Σνάιερς ζωγράφιζαν σκηνές μάχης που απεικόνιζαν πραγματικές μάχες με τοπογραφική ακρίβεια και αναλυτικό τρόπο, ο Μέλενερ αποσκοπούσε μόνο στην αναπαράσταση της μάχης εν γένει.Matthias Pfaffenbichler, Das Schlachtenbild im ausgehenden 16. und 17. Jahrhundert. Dissertation University of Vienna, 1987, p. 249  

Οι σκηνές μάχης του εμφανίζουν ομοιότητες με αυτές του Σεμπάστιαν Φρανξ, του πρώτου Φλαμανδού καλλιτέχνη που ασχολήθηκε με αυτόν τον τύπο ζωγραφικής.Joost Vander Auwera, "Vrancx, Sebastiaen." Grove Art Online. Oxford Art Online. Oxford University Press. Web. 19 Feb. 2015 Ορισμένοι ιστορικοί τέχνης πιστεύουν ότι ο Μέλενερ πιθανόν να σπούδασε ζωγραφική υπό τον Φρανξ.
Η παλέτα του εμφανίζει περισσότερες ομοιότητες με του Πίτερ Σνάιερς, ο οποίος σπούδασε υπό τον Φρανξ. Μετά το 1645 τα χρώματά του γίνονται πιο διαυγή, υπό την επίδραση των Ολλανδών ζωγράφων αυτού του τύπου σκηνών, όπως οι Πίτερ ντε Νέυν, Γιαν Γιάκομπς φαν ντερ Στόφφε και Άμπραχαμ φαν ντερ Χουφ, και ιδιαίτερα του Παλαμέντες Παλαμέντες, σε τέτοιο σημείο, ώστε τα έργα τους να μην ξεχωρίζουν.

Τοπία
Τα τοπί του συνήθως παρουσιάζουν σκηνές της καθημερινότητας. Ενδιαφέρον παράδειγμα είναι το Τοπίο με ζευγάρι που χορεύει του 1645. Είναι ζωγραφισμένο στο διακοσμημένο κάλυμμα ενός αρψίχορδου της Αμβέρσας. Το τοπίο απεικονίζει μια σκηνή έξω από κάποιο χωριό, όπου μια ομάδα ανθρώπων απολαμβάνουν τις εκτός σπιτιού δραστηριότητες. Στα αριστερά ένα ζευγάρι χορεύει υπό τους ήχους της μουσικής ενός λαουτιέρη κι ενός βιολιστή. Στα δεξιά στένεται ένας άνδρας με σάκο στον ώμο.Pieter Meulener, Landscape with a Dancing Couple at the Rijksmuseum 

Εάν το έργο Άποψη του κάστρου Χέμικσεμ, το οποίο πωλήθηκε στις 9 Ιουνίου 1982 σε πλειστηριασμό του οίκου Sotheby's είναι όντως του Πίτερ Μέλενερ, σημαίνει ότι ζωγράφισε επίσης και τοπογραφικά τοπία.Pieter Meulenaer, View of Hemiksem Castle  at artsalesindex

Συνεργασίες
Όπως συνηθιζόταν στην Αμβέρσα του 17ου αιώνα, ο Μέλενερ συνεργάστηκε με άλλους καλλιτέχνες σε συνθέσεις. Παράδειγμα τέτοιας συνεργασίας είναι ο πίνακας Εκτεταμένο τοπίο με αψιμαχία ιππικού στην κορυφογραμμή, ο οποίος πωλήθηκε από τον οίκο  Christie's στις 6 Ιουλίου 2007. Σε αυτόν ο Μέλενερ έχει φιλοτεχνήσει τις μορφές και ο Ντάβιντ Τένιερς ο νεότερος το τοπίο.David Teniers II and Pieter Meulener, An extensive landscape with a cavalry skirmish on a ridge at Christie's

 Δείτε επίσης 
 Κατάλογος Φλαμανδών ζωγράφων

Παραπομπές

Κατηγορία:Φλαμανδοί ζωγράφοι